چین-ده پیلوت اولا‌راق سیناق‌دان کئچیریلن صونعی ذکا درس‌لری 2019-جو تدریس ایلین‌دن اعتباراً مکتب‌لرده سئچملی و مجبوری درس کیمی وئریلمه‌یه باشلانیلا‌جاق.
چین اولوسلار آراسی رادیوسونون خبرینه گؤره، 2019-جو ایلدن صونعی ذکا باجاریق‌لارینی احاته ائدن درس کیتاب‌لاری بیر چوخ مکتبده اوخودولا‌جاق، یا دا مکتبین اساس تدریس پلانی‌نین درسی کیمی اؤیره‌دیله‌جک.
ایلک و اورتا مکتب‌لر اوچون 10 جیلدده حاضرلانان کیتاب‌لارین 6-سی تحصیله حاضر وضعیته گتیریلیب. بو کیتاب‌لارلا اویرنجیلره بیلگی سایار باجاریق‌لاری، موهندیس‌لیک، تکنولوژی حاضیرلیغی کیمی معلومات لار ایله یاناشی، صونعی ذکا ایله باغلی سیستماتیک معلومات‌لار وئریله‌جک.
صونعی ذکا حاقیندا کیتاب‌لار حاضردا اؤلکه‌نین اساس بیزنس شهری اولان شانگهای-ین جیادینگ بؤلگه‌سیندکی بعضی مکتب‌لرده اؤیردیلیر.
قئید ائدک کی، چین دولت شوراسی 2017-جی ایلین ژوئیه آییندا نشر ائتدیردیگی 3 حیسه‌لی یول پلانی ایله 2030-جو ایله قدر اؤلکه‌نین سیویل و حربی ساحه لرینده صونعی ذکا سکتورونون 150 میلیارد دولار دگرینه چاتاماسینی پلانلاشدیریب، کئچن ایل صونعی زکا سکتورونون دگری 28 میلیارد دولارا چاتمیشدی.
